Bjarne Andre Myklebust

Bjarne Andre Myklebust (født 1972) er en norsk journalist og redaktør som har vært ansatt i NRK siden midten av 2000-årene. Han har siden 2016 hatt stillingen som distribusjonssjef i NRK. Han har tidligere vært nettsjef og redaktør for nrk.no og yr.no.

Myklebust er fra Skedsmo. Han startet yrkeskarrieren som programleder og som etterhvert som redaktør i lokalradiostasjonen Radio Nero på Lørenskog.

I 2008 fikk han prisen som «Beste nyskapende redaktør» av Oslo Redaktørforening. I juryen satt Kjersti Løken Stavrum, Hans-Christian Vadseth, Thomas Spence, Elin Ørjasæther og Kåre Valebrokk. De pekte spesielt på suksessen med værtjenesten yr.no som bidro til NRKs vekst. yr.no er et samarbeid mellom NRK og Meteorologisk institutt og har over 3 millioner unike brukere i uken.«3,25 millioner «yromane»!»  Yr.no. Oslo, 2. februar 2012.

I 2014 ble Myklebust kåret som den mest innflytelsesrike personen innenfor den «nye TV-industrien» i Norden av VOD Professional.com.«50 VOD Professionals Nordic»  VOD Professional 12. mars, 2014. Bransjemagasinet la vekt på hans langvarige engasjement for å bruke internett som plattform for moderne distribusjon av TV-innhold. Myklebust toppet listen igjen i 2015.«50 VOD Professionals Nordic 2015»  VOD Professional 17. mars, 2015.«- Han er mektigst i strømmebransjen» Kampanje 19. mars, 2015.

 Referanser 

Kategori:Norske redaktører
Kategori:Norske journalister
Kategori:Norske radioprogramledere
Kategori:NRK-journalister
Kategori:NRK-ledere
Kategori:Personer fra Skedsmo kommune